b'\n_START_ARTICLE_\nViitaniemi\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa viitaniemi\xc3\xafta \xc3\xa9s un fosfat de f\xc3\xb3rmula qu\xc3\xadmica Na(Ca,Mn\xc2\xb2\xe2\x81\xba)Al(PO\xe2\x82\x84)(F,OH)\xe2\x82\x83. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1977. Cristal\xc2\xb7litza en el sistema monocl\xc3\xadnic. La seva duresa a l\'escala de Mohs \xc3\xa9s 5._NEWLINE_Segons la classificaci\xc3\xb3 de Nickel-Strunz, la viitaniemi\xc3\xafta pertany a "08.BL: Fosfats, etc. amb anions addicionals, sense H\xe2\x82\x82O, amb cations de mida mitjana i gran, (OH, etc.):RO\xe2\x82\x84 = 3:1" juntament amb els seg\xc3\xbcents minerals: beudantita, corkita, hidalgo\xc3\xafta, hinsdalita, kemmlitzita, svanbergita, woodhouse\xc3\xafta, gal\xc2\xb7lobeudantita, arsenogoyazita, arsenogorceixita, arsenocrandallita, benau\xc3\xafta, crandallita, dussertita, eylettersita, gorceixita, goyazita, kintore\xc3\xafta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, za\xc3\xafrita, arsenowaylandita, graulichita-(Ce), florencita-(Sm) i pattersonita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba com a inclusions en eosforita i morinita, en una pegmatita de granit complexament zonat, aix\xc3\xad com en druses de granit. Va ser descoberta l\'any 1977 a la pegmatita de Viitaniemi, a l\'\xc3\xa0rea d\'Er\xc3\xa4j\xc3\xa4rvi, Orivesi (Finl\xc3\xa0ndia).'